РЕГЛАМЕНТ (ЕО) № 192/2008 НА КОМИСИЯТА
от 29 февруари 2008 година
за изменение на Регламент (ЕО) № 989/2007 за регистрация на някои наименования в регистъра на защитените наименования за произход и защитените географски указания (Barèges-Gavarnie (ЗНП) - Hořické trubičky (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид че:
(1)
При публикуването на Регламент (ЕО) № 989/2007 на Комисията (2) е допусната грешка по отношение на класа, към който принадлежи продукта, попадащ под наименованието „Barèges-Gavarnie“.
(2)
Регламент (ЕО) № 989/2007 следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 989/2007, точка 1, текстът „Клас 1.3. - Сирена“ се заменя с текста „Клас 1.1. - Прясно месо и карантия“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от датата на влизане в сила на Регламент (ЕО) № 989/2007.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 февруари 2008 година.